ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
వెదురు పరిశ్రమ విలువ రూ .30 వేల కోట్లు:నితిన్ గడ్కరీ
వెదురును పలు విధాలుగా ఉపయోగించడం ద్వారా దాని డిమాండ్తో పాటు తోటల పెంపకాన్ని పెంచడానికి చర్యలు తీసుకోవాలని పిలుపు
రోడ్డు రవాణా, రహదారులు, సూక్ష్మ, చిన్న, మధ్యతరహా పరిశ్రమల మంత్రి శ్రీ నితిన్ గడ్కరీ మంగళవారం వీడియో కాన్ఫరెన్సింగ్ ద్వారా వెదురు టెక్నాలజీ, ఉత్పత్తులు, సేవలపై వర్చువల్ ఎగ్జిబిషన్లో ప్రసంగించారు. ఈ ప్రదర్శనను ఇండియన్ ఫెడరేషన్ ఆఫ్ గ్రీన్ ఎనర్జీ  నిర్వహించింది.
(శ్రీ గడ్కరీ తన ప్రసంగంలో వెదురుకు డిమాండ్ పెంచాల్సిన అవసరం ఉందని చెప్పారు. బొగ్గుకు ప్రత్యామ్నాయంగా వెదురును ఉపయోగించుకునే అవకాశం ఉందని, నిర్మాణంలో కూడా ఉపయోగించవచ్చని అన్నారు. అన్ని ఎన్హెచ్ఏఐ రహదారులకు త్వరలో జనపనార, కాయిర్ వాడకం తప్పనిసరి చేయనున్నట్లు శ్రీ గడ్కరీ తెలిపారు. సాంప్రదాయ ఉత్పత్తులైన జనపనార, కాయిర్ మరియు వెదురు వంటి వాటిని మరింత అభివృద్ధి చేయడం ద్వారా ఉపయోగించాలని ఆయన సూచించారు. వివిధ వర్గాల కృషి కారణంగా భారతదేశంలో వెదురు పరిశ్రమ విలువ 25-30 వేల కోట్ల రూపాయలు అవుతుందని శ్రీ గడ్కరీ ఆశాభావం వ్యక్తం చేశారు. తక్కువ ఖర్చు మరియు ఆకర్షణీయమైన ఉత్పత్తి రూపకల్పన వెదురు వాడకం మరియు డిమాండ్ను ప్రోత్సహించగలదని అది సాంకేతికంగా నిరూపితమయిందని చెప్పారు. తద్వారా ప్రజలు వెదురు వినియోగం వైపు మళ్లుతారని అది వెదురు పెంపకాన్ని ప్రొత్సహిస్తుందని తెలిపారు. వెదురు ప్రమోషన్కు సంబంధించిన పథకాలు, కార్యక్రమాలకు ఎంఎస్ఎంఇ మంత్రిత్వ శాఖ నుండి అన్ని విధాలా సహాయం అందిస్తామని ఆయన హామీ ఇచ్చారు. మనకు ఈ రంగంలో మరిన్ని పరిశోధనలు, ఉత్పత్తి అభివృద్ధికి మరింత సరైన విధానం, మార్కెట్ మద్దతు అవసరం అని మంత్రి అన్నారు. వెదురు, వెదురు కర్రల కోసం రైల్వే నుంచి 50 శాతం సబ్సిడీ పొందడానికి ప్రయత్నిస్తున్నట్లు చెప్పారు. వెదురు వాడకం మరియు అవసరాన్ని పెంచడం ద్వారా దాని తోటల పెంపు పెరుగుతుందని ఆయన విశ్వాసం వ్యక్తం చేశారు. బయో సిఎన్జి మరియు బొగ్గు తయారీకి కూడా వెదురును ఉపయోగించవచ్చని, వెదురు మిషన్ నుండి ప్రత్యేక నిధుల సహాయంతో ఐఐటిలను దీనిపై మరింత పరిశోధనలు చేయవచ్చని ఆయన అన్నారు.
పూర్తి ప్రసంగం: https://www.youtube.com/watch?v=IfZBPjgcDE0
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
దిల్లీ సర్కిల్ పరిధిలోని టెలికమ్యూనికేషన్స్ విభాగం, బీఎస్ఎన్ఎల్, ఎంటీఎన్ఎల్ యూనిట్లకు చెందిన పింఛనుదార్ల ఫిర్యాదులు పరిష్కరించడానికి జాతీయ పింఛను అదాలత్
దిల్లీ సర్కిల్ పరిధిలోని టెలికమ్యూనికేషన్స్ విభాగం, బీఎస్ఎన్ఎల్, ఎంటీఎన్ఎల్ యూనిట్లకు చెందిన పింఛనుదార్ల ఫిర్యాదులను పరిష్కరించేందుకు, దిల్లీలోని ప్రిన్సిపల్ కంట్రోలర్ ఆఫ్ కమ్యూనికేషన్ అకౌంట్స్ కార్యాలయం దేశవ్యాప్త పింఛను అదాలత్ను ప్రకటించింది. పింఛను చెల్లింపు ఆదేశాలు , సర్వీసు పుస్తకాల నిర్వహణ, పింఛను పంపిణీ సహా పింఛను సంబంధిత వివిధ సమస్యలకు సత్వర పరిష్కారాలను అందించడానికి ఈ ప్రత్యేక కార్యక్రమాన్ని ఏర్పాటు చేస్తోంది.
కార్యక్రమం వివరాలు:
వేదిక: కాన్ఫరెన్స్ హాల్, సంచార్ లేఖ భవన్, ఆఫీస్ ఆఫ్ పీఆర్ సీసీఏ, ప్రసాద్ నగర్, న్యూదిల్లీ-110005 తేదీ: 20-09-2023 సమయం: ఉదయం 11:00 గంటలు
ఈ ఏడాది సెప్టెంబరు 01 నాటికి ఆరు నెలలకు పైగా పెండింగ్లో ఉన్న పింఛనుదార్ల ఫిర్యాదులను పరిష్కరించడంపై జాతీయ పింఛను అదాలత్ దృష్టి పెడుతుంది. దిల్లీ ఎన్సీఆర్లో నివసిస్తున్న పింఛనుదార్లు తమ దీర్ఘకాల సమస్యలను కంట్రోలర్ ఆఫ్ కమ్యూనికేషన్ అకౌంట్స్ కార్యాలయం ప్రిన్సిపల్ వద్ద నేరుగా పరిష్కరించుకోవడానికి ఈ కార్యక్రమంలో అవకాశం కల్పిస్తారు.
నమోదు వివరాలు:
జాతీయ పింఛను అదాలత్లో పాల్గొనేందుకు, పింఛనుదార్లు ఈ కింది వివరాలను అందించాలి:
- పింఛనుదారు/కుటుంబ పింఛనుదారు పేరు
- పీపీవో సంఖ్య
- చివరిగా పని చేసిన యూనిట్ పేరు
- పదవీ విరమణ తేదీ/మరణించిన తేదీ
- వివరణాత్మక ఫిర్యాదు
- సంప్రదింపుల కోసం ఫోన్ నంబరు
ఫిర్యాదు నమోదుకు గడువు: సెప్టెంబర్ 15, 2023
పింఛనుదార్లు తమ ఫిర్యాదులను cca.dl-dot[at]nic[dot]in అడ్రస్కు ఈ-మెయిల్ చేయడం ద్వారా కమ్యూనికేషన్ అకౌంట్స్ ప్రిన్సిపల్ కంట్రోలర్ కార్యాలయాన్ని సంప్రదించవచ్చు, ఫిర్యాదు నమోదు చేయవచ్చు.
తపాలా చిరునామా: సంచార్ లేఖభవన్, ప్రసాద్ నగర్, న్యూదిల్లీ-110005
పింఛనుదార్ల శ్రేయస్సు & భద్రత కోసం కట్టుబడి ఉన్నామని, పింఛనుదార్లందరికీ సకాలంలో, సమర్థవంతమైన పింఛను సేవలను అందించడానికి కృషి చేస్తున్నామని దిల్లీలోని కమ్యూనికేషన్ అకౌంట్స్ ప్రిన్సిపల్ కంట్రోలర్ కార్యాలయం పేర్కొంది. తమ బాధ్యతలను నెరవేర్చడానికి తీసుకున్న చర్యల్లో ఈ జాతీయ పింఛను అదాలత్ ఒకటి అని వెల్లడించింది.
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ, అబూదభీ రాజు షేక్ మహమ్మద్ బిన్ జయేద్ అల్ నహ్యాన్ మధ్య టెలిఫోన్ సంభాషణ
అబూదభీ రాజు షేక్ మహమ్మద్ బిన్ జయేద్ అల్ నహ్యాన్ తో ప్రధానమంత్రి శ్రీ నరేంద్ర మోదీ శుక్రవారం సాయంత్రం టెలిఫోన్లో సంభాషించారు. భారత్-యుఏఇ సమగ్ర వ్యూహాత్మక భాగస్వామ్యం కింద వివిధ వివిధ రంగాల్లో ద్వైపాక్షిక సహకారం నిరంతర పురోగతి తీరును ఉభయ నాయకులు సమీక్షించారు. కోవిడ్-19 మహమ్మారి కాలంలో భారత సంతతి ప్రజలకు యుఏఇ అందించిన మద్దతును ప్రధానమంత్రి ప్రశంసించారు. 2021 అక్టోబర్ 1వ తేదీ నుంచి దుబాయ్ లో ఎక్స్ పో-2020 జరుగనున్న సందర్భంగా శుభాభినందనలు అందచేశారు.
(ఉభయ దేశాలకు ఉమ్మడిగా అందోళన కలిగించే పలు అంశాలపై ఉభయులు చర్చించారు. ప్రపంచంలో ఉగ్రవాదం, తీవ్రవాదానికి తావు లేదని వారు అంగీకరించారు. అలాంటి శక్తులకు వ్యతిరేకంగా అంతర్జాతీయ సమాజం దృఢంగా నిలవాల్సిన అవసరాన్ని వారు నొక్కి వక్కాణించారు.
యువజన వ్యవహారాలు, క్రీడల మంత్రిత్వ శాఖ
ఈ రోజు సాయంత్రం 7 గంటలకు ప్రధానమంత్రి శ్రీ నరేంద్ర మోడీ ఖేలో ఇండియా యూనివర్సిటీ క్రీడలను వీడియో కాన్ఫరెన్స్ ద్వారా ప్రారంభిస్తారు.
ఉత్తరప్రదేశ్ ఖేలో ఇండియా యూనివర్సిటీ క్రీడలు,2022ను స్వాగతించడానికి లక్నో నగరం ముస్తాబైంది.
ప్రధానమంత్రి శ్రీ నరేంద్ర మోడీ ఖేలో ఇండియా యూనివర్సిటీ క్రీడలను ఈ రోజు సాయంత్రం 7 గంటలకు వీడియో కాన్ఫరెన్స్ ద్వారా ప్రారంభిస్తారు. ఉత్తరప్రదేశ్ ఖేలో ఇండియా యూనివర్సిటీ క్రీడల ప్రారంభోత్సవానికి లక్నో నగరం సర్వాంగ సుందరంగా ముస్తాబైంది. ఉన్నత విద్యా స్థాయిలో భారీ స్థాయిలో బహుళ క్రీడా పోటీలను నిర్వహించడం ఇది మూడవసారి.
క్రీడల ప్రారంభోత్సవ కార్యక్రమంలో ఉత్తర ప్రదేశ్ ముఖ్య మంత్రి శ్రీ యోగి ఆదిత్య నాథ్, భారత ప్రభుత్వ యువజన వ్యవహారాలు , క్రీడలు మరియు సమాచార ప్రసార శాఖల మంత్రి శ్రీ అనురాగ్ సింగ్ ఠాకూర్ , క్రీడల శాఖ సహాయ మంత్రి శ్రీ నిషిత్ ప్రామాణిక్ తదితర ప్రముఖులు పాల్గొంటారు.
బి.బి.డి. విశ్వవిద్యాలయ క్రికెట్ మైదానంలో 70 నిమిషాల పాటు ఈ కార్యక్రమం జరుగుతుంది. భారత కాలమానం ప్రకారం సాయంత్రం 6.50 కి సైనికదళం వాయిద్య బృందం జాతీయ గీతం ఆలాపనతో మొదలవుతుంది. ఆ తరువాత కార్యక్రమంలో ప్రముఖుల ప్రసంగాలతో పాటు పాటలు, ప్రార్ధనలు, అభినయాలు, కాగడాలు/దివిటీలతో విన్యాసాలు, రాష్ట్రానికి చెందిన ప్రముఖ క్రీడాకారులచే క్రీడా జ్యోతిని వెలిగించడం, టపాకాయలు కాల్చడం మరియు ప్రమాణాలు ఉంటాయి.
రాష్ట్ర జంతువు బారసింగ స్పూర్తితో రూపొందించిన క్రీడల చిహ్నం జీతూ ఉత్సవాలలో భారంగా ఉంటుంది. ప్రముఖ గాయకుడు కైలాష్ ఖేర్ ప్రత్యేక ప్రదర్శనతో ప్రారంభోత్సవం ముగుస్తుంది.
ఉత్తర ప్రదేశ్ ప్రభుత్వ క్రీడలు మరియు యువజన వ్యవహారాల అదనపు ప్రధాన కార్యదర్శి శ్రీ నవనీత్ సెహగల్ ప్రారంభోత్సవ కార్యక్రమ వివరాలను వెల్లడించారు. ఉత్తరప్రదేశ్ క్రీడా చరిత్రలో ఇది అత్యంత శుభదినమని. గౌరవనీయ ముఖ్యమంత్రి దార్శనిక మార్గదర్శకత్వంలో కార్యక్రమాన్ని జాగరూకతతో రూపొందించామని తెలిపారు. తామందరం ప్రారంభోత్సవ వేడుకల కోసం ఆతృతతో
ఎదురు చూస్తున్నామని అన్నారు. రాష్ట్ర సాంస్కృతిక వారసత్వాన్ని, ఆధునికత, అభివృద్ధి దిశలో సాధించిన ప్రగతిని మమేకం చేస్తూ
ప్రపంచ శ్రేణి ఉత్సవానికి సన్నాహాలు చేసినట్లు ఆయన తెలిపారు. ఈ ఉత్సవాలలో రాష్ట్ర ప్రజలందరూ కలసికట్టుగా పాలుపంచుకొని విజయవంతం చేయాలని, తద్వారా ఈ ప్రాంతం క్రీడల్లో, క్రీడాకారుల్లో విప్లవానికి దోహదం చేయగలదని అన్నారు.
పురుషులు, మహిళల కబడ్డీ లీగ్ స్థాయి పోటీలు బుధవారం నాడుగ్రేటర్ నోయిడా లోని షహీద్ విజయ్ సింగ్ పాటిక్  స్టేడియంలో జరిగాయి. మాల్ కాంబ్, వాలీ బాల్ , టేబుల్ టెన్నిస్, రగ్బీ, ఫుట్ బాల్  మరియు టెన్నిస్ పోటీలు లక్నోలో మూడు వేడుకలలో మొదలయ్యాయి. వారణాసిలో జరిగే ముగింపు ఉత్సవంతో జూన్ మూడవ తేదీన పోటీలు ముగుస్తాయి.
మూడవసారి నిర్వహిస్తున్న ఖేలో ఇండియా యూనివర్సిటీ క్రీడల పోటీలలో 200 యూనివర్సిటీలకు చెందిన 4000 మంది క్రీడాకారులు 21 ఆటలలో పోటీపడుతారు. రాష్ట్రంలోని నాలుగు నగరాలు లక్నో, వారణాసి, గోరఖ్పూర్ మరియు నోయిడాలలో పోటీలు జరుగుతాయి. ఢిల్లీలోని డాక్టర్ కర్ణి సింగ్ షూటింగ్ రేంజ్ వద్ద షూటింగ్ పోటీలు జరుగుతాయి. గోరఖ్ పూర్ లోని రాంగఢ్ తాల్ వద్ద రోవింగ్ పోటీలు జరుగుతాయి. ఖేలో ఇండియా యూనివర్సిటీ పోటీలలో జల క్రీడలు నిర్వహించడం ఇదే మొదటిసారి.
మనూ భాకర్, హృదయ్ హజారికా, మేహూలి ఘోష్, అర్జున్ బబుతా మరియు షిఫ్ట్ కౌర్ సామ్రా వంటి జాతీయస్థాయి షూటింగ్ క్రీడాకారులు, టేబుల్ టెన్నిస్ లో దియా చితాలే మరియు అనన్య బాసక్, ఫుట్ బాల్ లో ఎస్ కె. సాహిల్, ఈతలో అనీష్ గౌడ, బ్యాడ్మింటన్ లో మాళవిక బంసాద్ , జూడో లో యాష్ ఘంగాస్, మల్ల యోధులు ప్రియా మాలిక్ మరియు సాగర్ జగ్లాన్ తదితరులు పోటీ పడతారు.
పంచాయతీరాజ్ మంత్రిత్వ శాఖ
కోవిడ్-19పై దేశవ్యాప్త పోరులో జిల్లా యంత్రాంగాలు, పంచాయతీల చొరవ
సలహా సంఘాల ఏర్పాటు; గోడలపై చిత్రాలతో వ్యాధిపై అవగాహన;
స్థానికంగా మాస్కుల తయారీ... పంపిణీ; ఉచిత ఆహారం, రేషన్ సరఫరా;
కోవిడ్-19పై దేశవ్యాప్త పోరాటంలో భాగంగా ఆయా రాష్ట్రాల్లో జిల్లా యంత్రాంగాలు, గ్రామ పంచాయతీలు వివిధ రకాల కార్యాచరణతో చురుగ్గా స్పందిస్తున్నాయి. ఈ మేరకు ఇతరులకు ఆదర్శంగా నిలిచేలా వివిధ రాష్ట్రాల పరిధిలోని పంచాయతీల్లో చేపట్టిన స్ఫూర్తిదాయక చర్యల వివరాలిలా ఉన్నాయి:
మధ్యప్రదేశ్: రాష్ట్రంలో ఆజీవిక మిషన్, రాజ్గఢ్ జిల్లా యంత్రాంగం సంయుక్తంగా మాస్కుల తయారీ చేపట్టి, పంచాయతీల్లో పంపిణీ చేస్తున్నాయి. భోపాల్ జిల్లా హుజూర్ తాలూకాలోని అచార్పురా పంచాయతీ సర్పంచ్ గ్రామస్థులందరికీ ఉచితంగా మాస్కులు పంపిణీ చేశారు. ఇక నరసింగ్పూర్ జిల్లా చిచోలి సమితిలోని ఖమరియా పంచాయతీలో గోడలపై చిత్రాలద్వారా కరోనా వైరస్ వ్యాప్తిపై అవగాహన కల్పిస్తున్నారు.
తమిళనాడు: రాష్ట్రంలోని తిరుప్పూర్ జిల్లా మంగళం పంచాయతీలో అధికారుల పర్యవేక్షణలో పరిశుభ్రత ద్రవాలు చల్లారు.
నాగాలాండ్: రాష్ట్రంలో ప్రభుత్వ ప్రధాన కార్యదర్శి శ్రీ టెంజెన్టోయ్ చొరవతో కోవిడ్-19పై 2020 మార్చి 17న ప్రభుత్వం ఒక ప్రత్యేక సలహా సంఘాన్ని నియమించింది. ఈ సంఘం పర్యవేక్షణ కింద పలు కార్యక్రమాలు అమలవుతున్నాయి. దిమాపూర్ పరిధిలోని షోజుఖు గ్రామంలో జాఖే స్వయం సహాయ సంఘంవారు నిరాశ్రయులైన పేదలకు భోజనం అందజేస్తున్నారు. అలాగే సిగ్నల్ అంగామి గ్రామంలో ఓ స్వచ్ఛంద సంస్థద్వారా రోజుకూలీల కుటుంబాలకు 10కిలోల వంతున బియ్యం పంపిణీ చేశారు.
ప్రధాన మంత్రి కార్యాలయం
దుర్గఅష్టమి నాడు ప్రతి ఒక్కరి కి శుభాకాంక్షలు తెలిపిన ప్రధాన మంత్రి
దుర్గ అష్టమి సందర్భం లో ప్రతి ఒక్కరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. దుర్గ మాత ఆశీర్వాదాలు మనకు ఎల్లప్పుడూ లభించు గాక; ఆ దేవి ఆశీస్సులు మన సమాజం లో సంతోష వన ను, శ్రేయో భావన ను పెంపొందింప జేయు గాక అని ప్రధాన మంత్రి అన్నారు.
ప్రధాన మంత్రి వరుస ట్వీట్ లలో ఈ కింది విధం గా పేర్కొన్నారు:
రక్షణ మంత్రిత్వ శాఖ
'ఇంటిగ్రేటెడ్ డిఫెన్స్ స్టాఫ్' ప్రధాన కార్యాలయంలో 23వ ఆవిర్భావోత్సం నిర్వహణ
ఇంటిగ్రేటెడ్ డిఫెన్స్ స్టాఫ్  ప్రధాన కార్యాలయంలో, 01 అక్టోబర్ 2023న, 23వ ఆవిర్భావోత్సవం జరిగింది. చీఫ్ ఆఫ్ ఇంటిగ్రేటెడ్ డిఫెన్స్ స్టాఫ్ ఛైర్మన్, చీఫ్స్ ఆఫ్ స్టాఫ్ కమిటీ  లెఫ్టినెంట్ జనరల్ జేపీ మాథ్యూ న్యూదిల్లీలోని జాతీయ యుద్ధ స్మారకం వద్ద పుష్పగుచ్ఛం ఉంచి, అమర వీరులకు నివాళులు అర్పించారు. 'పర్పుల్ ఫ్రాటెర్నిటీ'లోని సిబ్బందిని సీఐఎస్సీ సన్మానించారు. నిజమైన సమీకృత సాయుధ దళాల లక్ష్యాన్ని సాధించడానికి నిరంతరం కృషి చేయాలని వారికి పిలుపునిచ్చారు.
ఐడీఎస్ ప్రధాన కార్యాలయాన్ని 01 అక్టోబరు 2001న ఏర్పాటు చేశారు. భారతదేశ జాతీయ భద్రత నిర్మాణం ముఖ్య లక్ష్యాన్ని నెరవేర్చడానికి త్రివిధ దళాల ఉమ్మడి సంస్థగా దీనిని ఏర్పాటు చేశారు. 'ఉమ్మడితత్వంతో విజయం' అనేది ఈ సంస్థ నినాదం. ఈ నినాదానికి అనుగుణంగా, త్రివిధ దళాల మధ్య ఏకీకరణ, భాగస్వామ్యాన్ని పెంచేందుకు వివిధ కార్యక్రమాలను ఇది చేపడుతుంది.
గత రెండు దశాబ్దాలుగా సిబ్బంది నిర్మాణం & సామర్థ్యం పెంపు, సాంకేతికత నిర్వహణ, రక్షణ నిఘాను ఏకీకృతం చేయడం, సైనిక దౌత్యాన్ని ప్రోత్సహించడం, మూడు సేవల ఉమ్మడి శిక్షణను పెంచడం, మిత్ర దేశాలతోనూ ఉమ్మడి శిక్షణలో పాల్గొనడం, పరస్పర సహకార రవాణాను అభివృద్ధి చేయడం, సాయుధ దళాల కోసం కీలక కొనుగోళ్లను పెంచడం, మానవత సాయం & విపత్తు సహాయ కార్యకలాపాలను  నిర్వహించడం వంటి కీలక జాతీయ ప్రయత్నాలను ప్రోత్సహించడంలో రక్షణ విభాగాల ప్రయత్నాలకు ఐడీఎస్ ప్రధాన కార్యాలయం నాయకత్వం వహించింది.
డిపార్ట్మెంట్ ఆఫ్ మిలిటరీ అఫైర్స్ , చీఫ్ ఆఫ్ డిఫెన్స్ స్టాఫ్ను  ఏర్పాటు చేయడం కీలక సంస్కరణలుగా నిలిచాయి, త్రివిధ దళాల ఉమ్మడి కార్యాచరణ, అధునికీకరణ, పరివర్తనలకు అవసరమైన ప్రోత్సాహాన్ని ఇచ్చాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్టాలకు, కేంద్రపాలితప్రాంతాలకు 21.89 కోట్లకు పైగా టీకా డోసుల పంపిణీ ఇంకా రాష్టాల దగ్గర అందుబాటులో1.77 కోట్ల టీకా డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 21.89 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 23వ తేదీ వరకు 19,93,39,750 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.77 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 7 లక్షల టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
రక్షణ మంత్రిత్వ శాఖ
అఖిల భారత ఎన్.సి.సి. బాయ్స్ & గర్ల్స్ మౌంటెనీరింగ్ ఎక్స్పెడిషన్-2023
యూనుమ్ పర్వతారోహణకు జెండా ఊపి ప్రారంభించిన రక్షణ శాఖ సహాయ మంత్రి శ్రీ అజయ్ భట్
జూన్ 26, 2023న న్యూ ఢిల్లీలో జరిగిన కార్యక్రమంలో ఒక హిమాచల్ ప్రదేశ్లోని మౌంట్ యునుమ్  వరకు ఆల్ ఇండియా ‘ఎన్.సి.సి. బాయ్స్ & గర్ల్స్ మౌంటెనీరింగ్ ఎక్స్పెడిషన్-2023’ కార్యక్రమాన్ని రక్షణ శాఖ సహాయ మంత్రి శ్రీ అజయ్ భట్ జెండా ఊపి ప్రారంభించారు. ఎన్.సి.సి. క్యాడెట్లకు సర్టిఫికేట్లను ప్రదానం చేశారు. ఈ యాత్రను విజయవంతంగా చేపట్టారు. ఈ సందర్భంగా యువ క్యాడెట్లను ఉద్దేశించి రక్షణ శాఖ సహాయ మంత్రి యాత్ర బృందం చేస్తున్న కృషిని కొనియాడారు. ఈ సాహస యాత్రతో పాటు ఇలాంటి మరిన్ని కార్యక్రమాలను చేపట్టేందుకు వారికి ఆత్మవిశ్వాసాన్ని కలిగించాలని అన్నారు. ఈ కార్యక్రమాలు క్యాడెట్లలో నాయకత్వ లక్షణాలను, స్నేహ శీలతను పెంపొందిస్తాయని ఆయన వారిని ఉద్బోధించారు. పర్వతారోహణ, రాక్ క్లైంబింగ్, పారాసెయిలింగ్, ట్రెక్కింగ్, స్కీయింగ్, ఎడారి సఫారీ మొదలైన అనేక సాహస/క్రీడా కార్యక్రమాలలో పాల్గొనేందుకు క్యాడెట్లకు ఎన్.సి.సి పుష్కలమైన అవకాశాలను కల్పిస్తుందని శ్రీ అజయ్ భట్ హైలైట్ చేశారు. తన క్యాడెట్లను సాహస కార్యక్రమాలలో పాల్గొనేలా ప్రోత్సహించే సంస్థ మరొకటి లేదని ఆయన నొక్కి చెప్పారు. దేశంలోని వివిధ ప్రాంతాలను చూడడానికి మరియు విభిన్న వ్యక్తులను కలుసుకోవడానికి క్యాడెట్లకు ఇది ఒక ప్రత్యేకమైన అవకాశాన్ని అందిస్తుంది. తద్వారా ఇది దేశ ఐక్యత మరియు బలాన్ని బలోపేతం చేయడంలో సహాయపడుతుందని ఆయన తెలిపారు. ఐదుగురు అధికారులు, ఇద్దరు జేసీఓలు, 11 మంది ఇతర ర్యాంకులు, ఒక బాలిక క్యాడెట్ ఇన్స్ట్రక్టర్ మరియు 19 మంది ఎన్సీసీ క్యాడెట్లతో కూడిన బృందానికి 17 మే 2023న ఢిల్లీలో రక్షణ మంత్రి జెండా ఊపి ప్రారంభించారు. మనాలిలోని అటల్ బిహారీ వాజ్పేయి ఇన్స్టిట్యూట్ ఆఫ్ మౌంటెనీరింగ్ అండ్ అలైడ్ స్పోర్ట్స్లో అవసరమైన శిక్షణ మరియు అలవాటు తర్వాత బృందం జూన్ 14న భరత్పూర్ బేస్ క్యాంప్కు చేరుకుంది. టీమ్ లీడర్ కల్నల్ అమిత్ బిష్త్ నేతృత్వంలోని మొదటి బృందం జూన్ 17న యునుమ్ పర్వతాన్ని అధిరోహించింది. డిప్యూటీ టీమ్ లీడర్ మేజర్ సౌమ్య శుక్లా నేతృత్వంలోని రెండవ బృందం 18 జూన్ 2023న శిఖరాన్ని అధిరోహించింది. హిమాచల్ ప్రదేశ్లోని లాహౌల్ ప్రాంతంలో ఉన్న యునుమ్ పర్వతాన్ని విజయవంతంగా అధిరోహించిన తర్వాత యాత్ర బృందం 18 జూన్ 23న భరత్పూర్ బేస్ క్యాంప్కు తిరిగి వచ్చింది.
మంత్రిమండలి
విదేశాలు, విదేశీ సంస్థలతో 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా', 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా' చేసుకున్న ఎంవోయూకు కేంద్ర మంత్రివర్గం ఆమోదం
విదేశాలు, విదేశీ సంస్థలతో 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా' , 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా  చేసుకున్న అవగాహన ఒప్పందాలకు  ప్రధాని శ్రీ నరేంద్ర మోదీ ఆధ్వర్యంలోని కేంద్ర మంత్రివర్గం ఎక్స్-పోస్ట్ ఫాక్టో  అనుమతులు ఇచ్చింది.
ఆస్ట్రేలియాకు చెందిన 'ఇన్స్టిట్యూట్ ఆఫ్ పబ్లిక్ అకౌంటెంట్స్', బ్రిటన్ సంస్థలైన 'చార్టర్డ్ ఇన్స్టిట్యూట్ ఫర్ సెక్యూరిటీస్ అండ్ ఇన్వెస్ట్మెంట్', 'చార్టర్డ్ ఇన్స్టిట్యూట్ ఆఫ్ పబ్లిక్ ఫైనాన్స్ అండ్ అకౌంటెన్సీ', ఇన్స్టిట్యూట్ ఆఫ్ చార్టర్డ్ సెక్యూరిటీస్ అండ్ అడ్మినిస్ట్రేటర్స్', శ్రీలంకకు చెందిన 'ఇన్స్టిట్యూట్ ఆఫ్ సర్టిఫైడ్ మేనేజ్మెంట్ అకౌంటెంట్స్'తో ఐసీవోఏఐ, ఐసీఎస్ఐ అవగాహన ఒప్పందాలు చేసుకున్నాయి.
వార్షిక సమావేశాలు/ శిక్షణ కార్యక్రమాలు/ వర్క్షాపులు, సెమినార్లు, ఉమ్మడి పరిశోధన ప్రాజెక్టుల్లో పాల్గొనడం ద్వారా పరిజ్ఞానం, అనుభవాలు, సాంకేతికతను పంచుకోవడం కోసం పరస్పర అర్హతలు, సహకార కార్యకలాపాల పరిధిని గుర్తించడం వంటివాటిని ఈ ఒప్పందాలు సులభతరం చేస్తాయి.
ప్రభావం :
లబ్ధిదారు దేశాల మధ్య సమానత్వం, ప్రజా జవాబుదారీతనం, ఆవిష్కరణల లక్ష్యాల అభివృద్ధికి ఈ ఎంవోయూలు ఉపకరిస్తాయి.
పూర్వరంగం:
పార్లమెంటు రూపొందించిన ప్రత్యేక చట్టమైన 'కాస్ట్ అండ్ వర్క్స్ అకౌంటెంట్స్ చట్టం-1959' ద్వారా 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా'ను  స్థాపించారు. 'కాస్ట్ అకౌంటెన్సీ' వృత్తిని నియంత్రించే చట్టబద్ధ సంస్థ ఇది. 'కాస్ట్ అకౌంటెన్సీ'కి సంబంధించి భారత్లో గుర్తింపుగల ఏకైక చట్టబద్ధ సంస్థ ఇది.
'కంపెనీ సెక్రటరీల చట్టం-1980'  ద్వారా 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా'ను  స్థాపించారు. మన దేశంలో కంపెనీ కార్యదర్శుల వృత్తిని అభివృద్ధి చేయడం, నియంత్రించడం ఈ సంస్థ విధులు.
విద్యుత్తు మంత్రిత్వ శాఖ
ముంబయికి పయనమైన కేంద్ర విద్యుత్ మంత్రిత్వ శాఖ ఆధ్వర్యంలో సీఈఏ నేతృత్వంలోని కేంద్ర అధికారుల బృందం
-ముంబయి నగరంలో విద్యుత్ సరఫరా స్తంభించిన విషయమై అధ్యయనం, పరిస్థితులకు పరిష్కారాలను కనుగొనేందుకు రాష్ట్ర ప్రభుత్వానికి తగిన సహాయం చేయనున్న బృందం
- నేషనల్ గ్రిడ్ ప్రభావితం కానప్పటికీ స్టేట్ గ్రిడ్లో అంతరాయం ఏర్పడటంపై అధ్యయనం జరపనున్న బృందం
- విద్యుత్ సరఫరా పునరుద్ధరణకు సహాయం అందిస్తున్న కేంద్ర విద్యుత్ శాఖ అధికారులు: శ్రీ ఆర్.కె. సింగ్
ముంబయిలో విద్యుత్ సరఫరాకు తీవ్ర అంతరాయం కలిగిన విషయమై ఈ రోజు తెల్లవారు జామున కేంద్ర విద్యుత్, ఎంఎన్ఆర్ఈ మంత్రిత్వ శాఖల సహాయ మంత్రి  ఆర్.ఆర్.కె. సింగ్ మాట్లాడుతూ “విద్యుత్ సరఫరా  గణనీయంగా పునరుద్ధరించబడింది. 2000 మెగావాట్లలో మొత్తం 1900 మెగావాట్ల మేర సరఫరా పునరుద్ధరించబడింది. మిగతా ప్రాంతాల్లోనూ
త్వరలో సరఫరా పునరుద్ధరించబడుతంది. నేషనల్ గ్రిడ్కు ఏలాంటి ప్రమాదం వాటిల్ల లేదు, స్టేట్ గ్రిడ్లోని కొన్నిప్రాంతాల్లో మాత్రం సమస్యలు ఏర్పడ్డాయి.”
సరఫరాలో అంతరాయపు సమస్యను గుర్తించడానికి గాను, ఇలాంటి పరిస్థితులకు ఎదుర్కొనేందుకు సాధ్యమైన పరిష్కారాలను తెలుసుకోవడానికి కేంద్ర బృందం ముంబయిని సందర్శిస్తుందని శ్రీ సింగ్ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో ఆయుష్మాన్ భారత్ ఆరోగ్య ఖాతాల  స్వీకరణ వేగవంతానికి చర్యలు
- ఇంటర్నెట్ అనుసంధానత లేని సుధీర ప్రాంతాల వారికి అందుబాటులో ఉండేలా ఆఫ్లైన్ ఏబీహెచ్ఏ
- ఏబీహెచ్ఏను ఒక వ్యక్తి ఆధార్ సంఖ్య లేదా డ్రైవింగ్ లైసెన్స్ ద్వారా సృష్టించేందుకు తగిన ఏర్పాటు
దేశంలోని పౌరులు వారి ఆయుష్మాన్ భారత్ ఆరోగ్య ఖాతా  ని సృష్టించుకోవచ్చు. ఇది ఆరోగ్య పర్యావరణ వ్యవస్థలో ఒక పౌరుడికి ప్రత్యేక గుర్తింపు ఉండేలా చేస్తుంది. ప్రస్తుతం, ఏబీహెచ్ఏను ఒక వ్యక్తి వారి ఆధార్ నంబర్ లేదా డ్రైవింగ్ లైసెన్స్ ద్వారా సృష్టించుకోవచ్చు. బహుళ విధానాలు మరియు వాటాదారుల సమ్మతితో వారి డిజిటల్ ఆరోగ్య రికార్డులను లింక్ చేయడానికి, భాగస్వామ్యం చేయడానికి ఏబీహెచ్ఏ దోహదం చేస్తుంది. ఇది ఆరోగ్య సంరక్షణ ప్రదాతలలో ఆరోగ్య రికార్డుల్ని రూపొందించడంలో ఇది సహాయపడుతుంది, ఇది వారికి మెరుగైన ఆరోగ్య సంరక్షణను అందించడానికి వీలు కల్పిస్తుంది. దేశంలో ఏబీహెచ్ఏ స్వీకరణను వేగవంతం చేయడానికి మంత్రిత్వ శాఖ అనేక చర్యలు తీసుకుంది. నేషనల్ హెల్త్ అథారిటీ  ఏబీహెచ్ఏ సృష్టిని వేగవంతం చేయడానికి అనేక ప్రభుత్వ ఆరోగ్య కార్యక్రమాలు, ప్రభుత్వ ఆరోగ్య పరిష్కారాలు/ అప్లికేషన్లు, ప్రైవేట్ ఇంటిగ్రేటర్లకు సహకరిస్తోంది. పరిమిత లేదా ఇంటర్నెట్ సదుపాయం అందుబాటులో లేని రిమోట్ లొకేషన్లలో ఏబీహెచ్ఏ సృష్టి కోసం, ఏబీడీఎం ఆఫ్లైన్ ఏబీహెచ్ఏ క్రియేషన్ ఫీచర్ను కూడా అందుబాటులోకి తెచ్చింది. కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో ఈ విషయాన్ని తెలియజేశారు.
ప్రధాన మంత్రి కార్యాలయం
అహ్మదాబాద్-మెహసానా  గేజ్ మార్పిడి పూర్తి కావడం పట్ల ప్రధానమంత్రి హర్షం
అహ్మదాబాద్-మెహసానా  గేజ్ మార్పిడి పూర్తి కావడం పట్ల ప్రధానమంత్రి శ్రీ నరేంద్ర మోదీ హర్షం ప్రకటించారు.
వాణిజ్యానికి, కనెక్టివిటీకి ఇది పెద్ద అవకాశమని శ్రీ మోదీ అన్నారు.
ఈ ప్రాజెక్టులతో రైళ్ల రాకపోకలు క్రమబద్ధం అయి అహ్మదాబాద్, మెహసానా మధ్య ప్రయాణ సమయం తగ్గుతుంది. అహ్మదాబాద్-ఢిల్లీ రూట్ లో సరకు రవాణా పెరుగుతుంది.
రైల్వే మంత్రి ట్వీట్ కి స్పందిస్తూ ‘‘ఇది వాణిజ్యం, అనుసంధానతకు పెద్ద అవకాశం’’ అని ప్రధానమంత్రి ట్వీట్ చేశారు.
(
గ్రామీణాభివృద్ధి మంత్రిత్వ శాఖ
న్యూఢిల్లీలో గ్రామీణాభివృద్ధి శాఖ, భూ వనరుల శాఖ మరియు పంచాయతీరాజ్ మంత్రిత్వ శాఖ యొక్క వార్షిక సామర్థ్య నిర్మాణ ప్రణాళికను ఈ రోజు ప్రారంభించిన గ్రామీణాభివృద్ధి మరియు పంచాయతీరాజ్ శాఖ మంత్రి శ్రీ గిరిరాజ్ సింగ్
ఏసిబిపి అన్ని డిపార్ట్మెంట్ల సమర్థత మరియు పనితీరుని మెరుగుపరచడంలో ప్రభావాన్ని చూపుతుంది. తద్వారా న్యూ ఇండియా @2047 కోసం పిఎం యొక్క విజన్ విజయాలను వేగవంతం చేస్తుంది.
యూన్యువల్ కెపాసిటీ బిల్డింగ్ ప్లాన్  అనేది మంత్రిత్వ శాఖ/డిపార్ట్మెంట్/ఆర్గనైజేషన్  అధికారుల యోగ్యత పెంపుదల అవసరాల ఆధారంగా రూపొందించబడిన ప్రణాళిక పత్రం.
గ్రామీణాభివృద్ధి మరియు పంచాయతీరాజ్ శాఖ మంత్రి శ్రీ గిరిరాజ్ సింగ్ ఈరోజు న్యూఢిల్లీలో గ్రామీణాభివృద్ధి శాఖ, భూ వనరుల శాఖ మరియు పంచాయతీరాజ్ మంత్రిత్వ శాఖ యొక్క వార్షిక సామర్థ్య నిర్మాణ ప్రణాళికను ప్రారంభించారు. ఏసిబిపిని ప్రారంభించిన సందర్భంగా శ్రీ గిరిరాజ్ సింగ్ మాట్లాడుతూ..ఈ ప్రణాళిక సేవా డెలివరీ, ప్రోగ్రామ్ అమలు మరియు కోర్ గవర్నెన్స్ విధులను నిర్వహించడంలో కీలక పాత్ర పోషిస్తుందని మరియు సంబంధిత సామర్థ్యాలను పొందేందుకు అవసరమైన శిక్షణకు హాజరు కావడం ద్వారా అధికారుల సామర్థ్యాలను పెంపొందిస్తుందని చెప్పారు. మెరుగైన పనితీరు కోసం పౌరుల కేంద్రీకరణతో మంత్రిత్వ శాఖ/డిపార్ట్మెంట్ నిర్దేశించిన లక్ష్యాలను సాధించడం ఉత్తమమని తెలిపారు.
ప్రధానమంత్రి విజన్ న్యూ ఇండియా @ 2047 సాధించాలనే లక్ష్యంతో జాతీయ ప్రాధాన్యతలు, సిటిజన్ సెంట్రిసిటీ, ఎమర్జింగ్ టెక్నాలజీ అనే 3 లెన్స్ల ద్వారా వార్షిక సామర్థ్య నిర్మాణ ప్రణాళికను రూపొందించే విధానాన్ని కెపాసిటీ బిల్డింగ్ కమిషన్ రూపొందించింది. వ్యక్తిగత, సంస్థాగత మరియు సంస్థాగత లక్ష్య సాధనకు సానుకూలంగా సహకరించడానికి ఏసిబిపి అభివృద్ధికి మార్గదర్శకంగా ఉపయోగించబడుతుంది. ఏసిబిపి అన్ని డిపార్ట్మెంట్ల సామర్థ్యం మరియు పని నీతిని మెరుగుపరచడంలో తీవ్ర ప్రభావాన్ని చూపుతుంది. తద్వారా ప్రధానమంత్రి పిలుపునిచ్చిన న్యూ ఇండియా @2047 విజయాలను వేగవంతం చేస్తుంది.
యాన్యువల్ వార్షిక కెపాసిటీ బిల్డింగ్ ప్లాన్  అనేది మంత్రిత్వ శాఖ/డిపార్ట్మెంట్/ఆర్గనైజేషన్  యొక్క అధికారుల యోగ్యత పెంపుదల అవసరాల ఆధారంగా అభివృద్ధి చేయబడిన ఒక ప్రణాళిక పత్రం. ఇది కాంపిటెన్సీ నీడ్ అనాలిసిస్  నిర్వహించడం ద్వారా మరియు ప్రాధాన్యపరచడం ద్వారా నిర్ధారించబడుతుంది. అధికారుల ఆవశ్యకతపై ఆధారపడిన సామర్థ్యాలు మరియు మంత్రిత్వ శాఖకు యోగ్యత యొక్క ప్రాముఖ్యతపై ఆధారపడి ఉంటుంది. తద్వారా కెపాసిటీ బిల్డింగ్పై ఎండిఓ పెట్టుబడి పెట్టే వనరులు ఆప్టిమైజ్ చేయబడతాయి.
ఏసిబిపిని అమలు చేయడానికి మరియు కొనసాగించడానికి మూడు విభాగాలలో సామర్థ్య నిర్మాణ యూనిట్  నోటిఫై చేయబడింది. డిపార్ట్మెంట్ హెడ్ జీతంలో 2.5% బడ్జెట్ వ్యయం ఏసిబిపి అమలు కోసం కేటాయించబడుతుంది. క్వార్టర్ 2, క్వార్టర్ 3 & క్వార్టర్ 4 కోసం అధికారుల శిక్షణ అవసరాలకు సిబియు ప్రాధాన్యతనిస్తుంది. శిక్షణలు ఆన్లైన్ మరియు ఆఫ్లైన్ మోడ్లో ఉంటాయి. అధికారులకు వివిధ అంశాలలో శిక్షణ ఇవ్వడానికి ఇన్స్టిట్యూట్లు మరియు నాలెడ్జ్ పార్టనర్లను సిబిసి గుర్తించింది. ఏసిబిపి యొక్క సామర్థ్యాన్ని నిర్ధారించడానికి వివిధ అధికారులు మరియు సిబ్బందికి అందించబడిన శిక్షణల ప్రభావాన్ని కూడా మంత్రిత్వ శాఖ అంచనా వేస్తుంది.
ఈ కార్యక్రమంలో గ్రామీణాభివృద్ధి శాఖ, భూ వనరుల శాఖ మరియు పంచాయతీరాజ్ మంత్రిత్వ శాఖ కార్యదర్శులు మరియు అధికారులు మరియు సభ్యులు , కెపాసిటీ బిల్డింగ్ కమిషన్ ప్రతినిధులు కూడా హాజరయ్యారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం -368 వ రోజు
158.74 కోట్లు దాటిన భారత టీకాల పంపిణీ కార్య క్రమం
ఈ రోజు వేసిన టీకాలు సాయంత్రం 7 వరకు 65 లక్షలకు పైనే
భారతదేశపు కోవిడ్-19 టీకాల కార్యక్రమం ఈ రోజు 158.74 కోట్లు దాటి 1,58,74,38,750 కు చేరింది . ఈ రోజు సాయంత్రం 7 గంటల వరకు 65 లక్షలకు పైగా  టీకాడోసుల పంపిణీ జరిగింది. ముందు జాగ్రత్త చర్యలలో భాగంగా గుర్తించిన వర్గాలకు ఇప్పటిదాకా 56 లక్షలకు పైగా  ముందస్తు జాగ్రత్త డోసులు ఇచ్చారు. రాత్రి పొద్దుపోయాక పూర్తి సమాచారం అందే సరికి ఈ సంఖ్య మరింత పెరిగే వీలుంది.
మొత్తం పంపిణీ చేసిన టీకా డోసులు వయోవర్గాలు, ప్రాధాన్యతా వర్గాల వారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10390697
|
|
రెండవ డోస్
|
|
9790356
|
|
ముందుజాగ్రత్త డోస్
|
|
2140908
|
|
కోవిడ్ యోధులు
|
|
మొదటి డోస్
|
|
18389450
|
|
రెండవ డోస్
|
|
17078279
|
|
ముందుజాగ్రత్త డోస్
|
|
1858820
|
|
15-18 వయోవర్గం
|
|
మొదటి డోస్
|
|
37032672
|
|
18-44 వయోవర్గం
|
|
మొదటి డోస్
|
|
528273567
|
|
రెండవ డోస్
|
|
374964001
|
|
45-59 వయోవర్గం s
|
|
మొదటి డోస్
|
|
198079823
|
|
రెండవ డోస్
|
|
162680571
|
|
60 ఏళ్ళు పైబడ్డవారు
|
|
మొదటి డోస్
|
|
123407032
|
|
రెండవ డోస్
|
|
101709907
|
|
ముందుజాగ్రత్త డోస్
|
|
1642667
|
|
మొత్తం మొదటి డోసులు
|
|
915573241
|
|
మొత్తం రెండో డోసులు
|
|
666223114
|
|
ముందు జాగ్రత్త డోసు
|
|
5642395
|
|
మొత్తం
|
|
1587438750
జనాభాలో ప్రాధాన్యతా వర్గాలవారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి:
|
|
తేదీ : జనవరి 18, 2021 
|
|
ఆరోగ్య సిబ్బంది
|
|
మొదటి డోస్
|
|
199
|
|
రెండవ డోస్
|
|
4212
|
|
ముందుజాగ్రత్త డోస్
|
|
144323
|
|
కోవిడ్ యోధులు
|
|
మొదటి డోస్
|
|
192
|
|
రెండవ డోస్
|
|
9787
|
|
ముందుజాగ్రత్త డోస్
|
|
169206
|
|
15-18 వయోవర్గం
|
|
మొదటి డోస్
|
|
1040627
|
|
18-44 వయోవర్గం
|
|
మొదటి డోస్
|
|
1149608
|
|
రెండవ డోస్
|
|
2471483
|
|
45-59 వయోవర్గం
|
|
మొదటి డోస్
|
|
168563
|
|
రెండవ డోస్
|
|
707314
|
|
60 ఏళ్ళు పైబడ్డవారు
|
|
మొదటి డోస్
|
|
103604
|
|
రెండవ డోస్
|
|
385321
|
|
ముందుజాగ్రత్త డోస్
|
|
231506
|
|
మొత్తం మొదటి డోసులు
|
|
2462793
|
|
మొత్తం రెండో డోసులు
|
|
3578117
|
|
ముందు జాగ్రత్త డోసు
|
|
545035
|
|
మొత్తం
|
|
6585945
జనాభాలో అత్యంత అణగారిన ప్రజలను, కోవిడ్ సోకే అవకాశం ఎక్కువగా ఉన్న వర్గాలను కోవిడ్ నుంచి కాపాడే మార్గం టీకాల కార్యక్రమం. అందుకే దీనిని నిరంతరాయంగా అత్యున్నత స్థాయిలో పర్యవేక్షిస్తూనే ఉన్నారు.